Now Playing Onstage in Philadelphia - Week of 8/24/2014 ⌂
Now Playing Onstage in Philadelphia - Week of 8/24/2014
DISNEY'S MULAN JR HEDGEROW THEATRE 8/29-8/29/2014
DISNEY'S HIGH SCHOOL MUSICAL JR MOTHER OF SORROWS SCHOOL 8/29-8/30/2014 Bybelskool » Hou sinvolle Bybelstudie saam met jou huisgesin
Written by Chris van Wyk. Posted in Bybel, Bybellees, Bybelskool
Ek het ‘n navraag gekry oor hoe om sinvolle Bybelstudie saam met jou huisgesin te hou. Hier is die metodiek wat ek voorstel, en ‘n paar opsies vir Bybelboeke om deur te werk aan die hand van my bydraes. Dit is alles gratis.
Ek gebruik die volgende basiese metodiek as ek die Bybel lees.
LEES – Raak stil voor die Here. Lees die gedeelte deeglik deur. Wat tref jou? Let op vir temas in die gedeelte. Wat sê dit van God? Wat sê dit van mense? Wat sê dit van die wêreld? Soek vir een of meer sleutelgedagtes wat jou besonderlik tref. Skryf dit in jou joernaal neer. Lees dan wat ek geskryf het oor die hoofstuk in die Bybel en dink na oor wat jou daarin tref.
LUISTER – Dink na oor wat God vir jou deur die sleutelgedagte(s) wil sê. Waar raak hierdie gedagtes jou lewe in die praktyk? Wat moet jy dink of doen daarmee (insigte)? Wat belowe dit vir jou (beloftes)? Wat vra dit van jou (opdagte)? Wat is die kern van die boodskap daarvan vir jou dag en lewe?
LEEF – Besluit hoe jy daarop gaan reageer. Sê dit vir die Here in gebed. Skryf dit in jou joernaal. Laat die boodskap wat God jou gee met jou saamgaan deur die dag. Leef dit uit in sy teenwoordigheid.
HUISGODSDIENS OF KLEINGROEPE
As ‘n mens dan saam kom vir huisgodsdiens of in ‘n kleingroep (na elkeen stiltetyd gehou het), kan ‘n mens met mekaar deel wat jou bybly – insigte, beloftes, opdragte – en dan ‘n tyd van gebed gee waar julle die Here aanbid, voorbidding doen, en Hom loof vir gebedsverhoring.
1. Prontuit die Waarheid – die vier evangelies
Werk die vier evangelies saam deur.
2. Die verhaal van die kerk – Paulus versit berge
Volg die verhaal van Paulus in Handelinge en sy dertien briewe, want dit is die verhaal van die kerk. Só sal dié verhaal ook jou verhaal word.
Laai die boek hier af
Skakel in by Youtube vir die eredienste die volgende vier maande wat oor temas uit sy lewe sal gaan.
3. Ek kom gou – Die boek Openbaring
Werk Openbaring deur.
Laai die boek hier af.
Kyk die Pinksterreeks wat ek aan die hand daarvan gelewer het.
4. Klaagliedere van Jeremia
Jeremia help ons om sin te maak van die Covid-19 tyd.
Kyk die vyf preke daaroor.
5. Werk die Bybel deur
Gebruik die Bybelskool materiaal om enige boek in die Bybel deur te werk. Daar is inligting oor elke hoofstuk in die Bybel. Lees dit kronologies deur, of soos die Here jou lei.
Klik op die boek van jou keuse en werk dit deur aan die hand van die skakels op die blad. Jy is welkom om kommentaar te lewer of vrae te vra.